**Obchodné a zmluvné podmienky pre kúpnu zmluvu**

**vrátane dopravy s podmienkou naturálneho protiplnenia**

**Dodávateľ: AGROPODNIK SLAMOZ spol. s.r.o.**

Zastúpený: Ing. Ivan Seňko - konateľ

IČO: 36 204 447, DIČ: 2020032003, IČ DPH: SK2020032003

Registrácia: Obchodný register Okresného súdu Košice I, oddiel Sro, vložka číslo 12249/V

(ďalej len „**dodávateľ**“)

a

**Odberateľ: Obchodné meno a sídlo**

Zastúpený:

IČO: DIČ: IČ DPH:

Tel.: 033/73 50 830

Registrácia:

(ďalej len „**odberateľ**“)

**Čl. I**  
**Predmet zmluvy**

Zmluvou sa odberateľ zaväzuje dodať dodávateľovi kŕmnu surovinu Repkový šrot (ďalej len „Tovar“) podľa harmonogramu dodávok a previesť na neho vlastnícke právo k Tovaru a dodávateľ sa zaväzuje dodaný Tovar prevziať **(časť A.)**.

Zmluvou sa dodávateľ zaväzuje dodať ním dopestovanú komoditu (ďalej len „Repka“) odberateľovi a previesť na neho vlastnícke právo k Repke a dodávateľ sa zaväzuje dodanú Repku prevziať **(časť B.)**.

Hodnota dodávateľom dodanej Repky bude v rovnakej hodnote ako je hodnota dodaného Tovaru s možnou toleranciou +10% dohodnutého objemu Tovaru.

**Časť A  
Dodávka Tovaru**

**Čl. II  
Podmienky poskytnutia Tovaru**

1. Odberateľ poskytne dodávateľovi Tovar podľa čl. I zmluvy v celkovom množstve 175 ton na základe harmonogramu dodávok Tovaru, ktorý je prílohou zmluvy. Odberateľ má právo požadovať úpravu množstva Tovaru o +-10% po uzavretí zmluvy.
2. Odberateľ zabezpečí dopravu Tovaru do miesta plnenia na vlastné riziko a náklady.
3. Celková hodnota Tovaru, ktorú sa zaväzuje odberateľ dodať podľa tejto zmluvy dodávateľovi predstavuje sumu \_\_\_\_\_\_\_\_\_\_\_\_\_EUR.
4. Špecifikácia Tovaru, vrátane kvalitatívnych parametrov, je daná príslušnou normou pre Tovar a podmienkami súťaže dodávateľa, na základe ktorej sa uzatvára zmluva a bude obsiahnutá v prílohe zmluvy.
5. Splatnosť dodávok Tovaru je najneskôr 31.7.2014.

**Časť B  
DODÁVKA REPKY**

**Čl. III  
Predmet zmluvy o dodávke Repky**

1. Dodávateľ sa zaväzuje dodať odberateľovi najneskôr do 31.7.2014 Repku (semeno repky olejnej), v celkovej hodnote rovnajúcej sa hodnote dodaného Tovaru podľa čl. II bod 2. zmluvy, najmenej však Repku v objeme 175 ton a previesť na neho vlastnícke právo k Repke a odberateľ sa zavä­zuje pri prevzatí poskytovať dodávateľovi potrebnú súčinnosť.
2. Špecifikácia Repky, vrátane kvalitatívnych parametrov, je daná príslušnou normou pre Repku určenú na potravinárske alebo energetické využitie a bude obsiahnutá v prílohe zmluvy.

**Čl. IV  
Určenie hodnoty Repky**

1. Hodnota Repky vypestovanej dodávateľom, ktorá má byť dodaná odberateľovi na základe zmluvy sa určí nasledovným spôsobom.
   1. Hodnota Repky (ďalej len „prvá časť dodávky“) sa pre 1 tonu Repky určí na základe prijatia návrhu výšky kúpnej ceny, za ktorú by odberateľ nakupoval Repku od iných dodávateľov (ďalej len „návrh kúpnej ceny“), doručeného odberateľom dodávateľovi, zo strany dodávateľa. Zmluvné strany sa dohodli, že odberateľ bude v čase od 1. 4. 2014 do 31. 5. 2014 zasielať dodávateľovi e-mailom na adresu dodávateľa, ktorú mu dodávateľ za týmto účelom písomne oznámi, svoj návrh výšky kúpnej ceny za 1 tonu Repky. V prípade, že dodávateľ prijme návrh odberateľa na výšku kúpnej ceny spôsobom doručenia oznámenia o prijatí návrhu výšky kúpnej ceny, hodnota 1 tony Repky pre prvú časť dodávky sa považuje za dohodnutú. V prípade, ak nedôjde k dohode strán o hodnote 1 tony Repky pre prvú časť dodávky Repky podľa predchádzajúcej vety.
   2. Hodnota druhej časti dodávky Repky sa určí pre 1 tonu Repky ako aritmetický priemer denných cien future derivátov uverejňovaných na Parížskej komoditnej Burze EURONEXT pre najbližšiu expiráciu, uverejnený pre obchodné dni od 1. do 15. dňa príslušného kalendárneho mesiaca pre dodávky Repky od 16. do posledného dňa príslušného kalendárneho mesiaca a od 16. do posledného dňa príslušného kalendárneho mesiaca pre dodávky Repky od 1. do 15. dňa nasledujúceho kalendárneho mesiaca.
   3. Hodnota tretej časti dodávky Repky sa určí, na základe trhovej ceny v čase nákupu a vzájomnej dohody zmluvných strán.
2. Hodnota Repky určená podľa predchádzajúceho bodu 1. platí pri dodaní Repky v štandardnej kvalite a v dohodnutom objeme zodpovedajúcom hmotnosti odmeranej na úradne overenej váhe odberateľa alebo úradne overenej váhe v zmluvnom sklade odberateľa. Hodnota Repky určená podľa predchádzajúceho bodu 1. sa upraví o kvalitatívne zrážky alebo prirážky vypočítané spôsobom uvedeným v prílohe zmluvy.

**Čl. V  
Dodanie Repky**

* 1. Dodávateľ sa zaväzuje oznámiť odberateľovi najmenej 7 dní pred plánovaným dodaním Repky, kedy bude Repka pripravená na dodanie v mieste dodania.
  2. Odberateľ sa zaväzuje bez zbytočného odkladu, najneskôr však do 3 pracovných dní od doručenia oznámenia dodávateľa podľa predchádzajúceho bodu, doručiť dodávateľovi akceptáciu dodávky Repky.
  3. Hodnota Repky určená podľa čl. IV. tejto zmluvy zahŕňa náklady dodávateľa spojené s nakládkou Repky na dopravné prostriedky prepravujúce Repku do miesta dodania a  aj náklady na prepravu Repky do miesta dodania.
  4. V prípade ak dodávateľ nedodá Repku riadne a včas, zaväzuje sa dodávateľ zaplatiť odberateľovi zmluvnú pokutu vo výške rovnajúcej sa hodnote Tovaru dodaného podľa tejto zmluvy.
  5. V prípade, ak dodávateľ nesplní riadne a včas svoj záväzok zaplatiť zmluvnú pokutu podľa predchádzajúceho bodu 4., má odberateľ právo, aby tento záväzok dodávateľa bol splnený inou pestovanou komoditou dodávateľa určenou odberateľom.

**Čl. VI  
SPOLOČNÉ A ZÁVEREČNÉ DOJEDNANIA**

1. V prípade, ak podmienky dodávky Repky sú u odberateľa upravené vo forme všeobecných obchodných podmienok (ďalej ako VOP), je odberateľ povinný oboznámiť s príslušnými VOP dodávateľa pri uzavretí zmluvy. Príslušné VOP budú prílohou zmluvy.
2. Neoddeliteľnou súčasťou zmluvy budú:
3. príloha, ktorá obsahuje ocenenie, kvalitatívne parametre a harmonogram dodávok Tovaru
4. príloha, ktorá obsahuje ocenenie, kvalitatívne parametre a harmonogram dodávok Repky
5. príloha, ktorá obsahuje Všeobecné obchodné podmienky odberateľa pre dodávku Repky,
6. Právne vzťahy založené zmluvou sa spravujú príslušnými ustanoveniami Obchodného zákonníka.
7. Ak niektoré ustanovenia zmluvy nie sú celkom alebo sčasti účinné alebo neskôr stratia účin­nosť, nie je tým dotknutá platnosť ostatných ustanovení.
8. Zmluva nadobúda platnosť a účinnosť dňom jej podpísania zmluvnými stranami.

V Zemplínskej Teplici, dňa 23.12.2013.

Uchádzač v ponuke vyjadrí súhlas s obsahom týchto OaZ podmienok.

*Napr.: Súhlasím s týmito OaZ podmienkami.*

*V ...................., dňa .............. .*

*Obchodné meno uchádzača*

*Meno a priezvisko osoby oprávnenej konať v mene uchádzača a podpis*